**Rutine FERIE**

Ferieloven og tariffavtale regulerer ansattes rett og plikt til å avvikle ferie. Arbeidsgiver skal legge til rette for og påse at arbeidstakere avvikler ferie, 25 feriedager (30 feriedager for ansatte over 60 år) i løpet av året.

Avvikling av ferie skal avtales i god tid. Dersom man ikke blir enig om feriefritiden, fastsetter arbeidsgiver tiden for ferie. Feriefritiden skal normalt avtales to måneder før avvikling.
Ekstraferien (5 dager) for arbeidstakere over 60 år, kan tas som enkeltdager eller samlet. Arbeidstaker skal melde fra til arbeidsgiver minst to uker før avvikling av disse dagene.

Ved MN har vi følgende frister:

|  |  |  |
| --- | --- | --- |
| **Ferie** | **Frist for anmodning** | **Fastsatt ferie** |
|  |  |  |
| Påskeferie og vinterferie  | Uke 9 | Uke 10 |
| Sommerferie (15.5 – 15.9) minst 3 uker i perioden | Uke 13 | Uke 15 |
| Høstferie og restferie (ekskl. juleferie) | Uke 31 | Uke 33 |
| Juleferie | Uke 40 | Uke 42 |

Registrering:
Den ansatte skal anmode om ferie i PAGA og arbeidsgiver bekrefter innvilgelse av ferien i PAGA. Dersom ferie ikke er registrert innen uke 13, kan arbeidsgiver legge inn tre uker sommerferie på den ansatte og pålegge avvikling av ferie i disse ukene. Juleferie skal registreres innen utgangen av uke 40. Hvis ikke all ferie er registrert innen denne uken, vil arbeidsgiver registrere ferieperiode og pålegge avvikling av den. All informasjon om ferieperioder vil være i PAGA. Eventuell endring av ferieperiode skal godkjennes av arbeidsgiver før avvikling. Alle ansatte skal stå med 0 i ferieregnskapet ved utløp av året.

Overføring:
Ferien skal avvikles innen ferieåret. Det er bare unntaksvis at ferie kan avtales overført.

<https://lovdata.no/dokument/NL/lov/1988-04-29-21?q=ferieloven>

Seniorpolitiske tiltak:
I henhold til Hovedtariffavtalen i staten må UiB legge til rette for at arbeidstakerne kan stå lenger i arbeid. Av den grunn og for å motivere eldre arbeidstakere til å stå lenger i arbeid, gis arbeidstakere ved UiB tjenestefri med lønn tilsvarende 10 dager pr. år fra det kalenderåret man fyller 62 år. Uttak av dagene avtales med arbeidsgiver og registreres i Personalportalen. Seniorpolitiske dager kan ikke overføres til neste kalenderår.

UiB forutsetter at de arbeidstakerne over 62 år som har behov for en tilrettelegging gjennom uttak av seniorpolitiske dager, også har oppfylt sin plikt til å avvikle ferietiden hvert år.